নাগৰিকত্ব বিধেয়কক লৈ অসমত বৃ্হৎ প্ৰতিবাদৰ সন্মুখীন হোৱা সত্ত্বেও পঞ্চায়ত নিৰ্বাচনত সফলতা লাভৰ আশা এৰা নাই বিজেপিয়ে। পঞ্চায়ত নিৰ্বাচনত নামিবৰ বাবে অসমৰ শাসনাধিষ্ঠ বিজেপি দল প্ৰস্তুত নহয় বুলি বিৰোধী কংগ্ৰেছে জনাই অহা প্ৰত্যাহ্বান নস্যাৎ কৰি পঞ্চায়ত নিৰ্বাচনত উল্লেখনীয় সফলতা লাভৰ আশা কৰিছে বিজেপিয়ে।
'যিকোনো মুহূৰ্তত পঞ্চায়ত নিৰ্বাচন অনুষ্ঠিত হ'লেও বিজেপিয়ে উল্লেখনীয় সফলতা লাভ কৰিব বুলি আমি আশাবাদী,' মন্তব্য ৰাজ্যিক বিজেপিৰ সাধাৰণ সম্পাদক দিলীপ শইকীয়াৰ।
নিৰ্বাচনৰ বাবে দলটো সম্পূৰ্ণ সাজু বুলিও গুৱাহাটীৰ মালিগাওঁস্থিত ৰং ভৱনত আজি ৫ জুলাইত আয়োজিত সংবাদমেলত মন্তব্য কৰিছে বিজেপি নেতাজনে।
'পঞ্চায়ত নিৰ্বাচনৰ বাবে ভাৰতীয় জনতা পাৰ্টি সম্পূৰ্ণ সাজু হোৱাই নহয়, নিৰ্বাচনৰ লগত জড়িত প্ৰতিটো বিষয়ত ইতিমধ্যে নিৰ্বাচনী ৰণনীতি প্ৰস্তুত কৰি উলিয়াইছে,' মন্তব্য দিলীপ শইকীয়াৰ।
দলটোৰ বিৰুদ্ধে অপপ্ৰচাৰহে চলোৱা হৈছে বুলি দাবী কৰি শইকীয়াই কয় যে পঞ্চায়ত নিৰ্বাচন সোনকালে অনুষ্ঠিত কৰাৰ বাবে ৰাজ্যিক নিৰ্বাচন আয়ুক্তক বিজেপিয়ে কেবাবাৰো মৌখিক আৰু লিখিতভাৱে আহ্বান জনাইছে।
তেওঁ লগতে কয় যে ক্ষমতাৰ বিকেন্দ্ৰীকৰণৰ জৰিয়তে গ্ৰামাঞ্চলৰ দ্ৰুত উন্নয়নৰ বাবে বিজেপি সংকল্পবদ্ধ।
ৰাজ্যিক বিজেপিৰ নেতাজনে লগতে জনাই যে সভাপতি ৰঞ্জিত কুমাৰ দাসে গঠন কৰি দিয়া নীতি নিৰ্ধাৰণ সমিতিৰ সিদ্ধান্তমৰ্মেই দলটো পঞ্চায়ত নিৰ্বাচনত অৱতীৰ্ণ হ'ব।
উল্লেখযোগ্য যে মুখ্যমন্ত্ৰী, বিত্তমন্ত্ৰীৰ লগতে কেবাজনো মন্ত্ৰী, সাংসদ, বিধায়ক আৰু বিষয়ববীয়াকক লৈ এই সমিতি গঠন কৰা হৈছে।
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
কোন জিকিল পাঁচখন ৰাজ্যৰ বিধান সভাৰ উপনিৰ্বাচনত ??
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
